**РЕГУЛАТИВА ЗА СПРОВЕДУВАЊЕ (ЕУ) 2021/97 НА КОМИСИЈАТА**

**од 28 јануари 2021 година**

**за изменување, дополнување и исправка на Регулативата (ЕУ) 2015/640 во однос на воведувањето на нови дополнителни услови за пловидбеност**

ЕВРОПСКАТА КОМИСИЈА,

имајќи го предвид Договорот за функционирањето на Европската Унија,

имајќи ја предвид Регулативата (ЕУ) 2018/1139 на Европскиот парламент и на Советот, од 4 јули 2018 година, за заеднички правила во областа на цивилното воздухопловство и за основање на Агенција на Европската Унија за безбедност во воздухопловството, и за изменување и дополнување на регулативите (ЕЗ) бр. 2111/2005, (ЕЗ) бр. 1008/2008, (ЕУ) бр. 996/2010, (ЕУ) бр. 376/2014 и директивите 2014/30/ЕУ и 2014/53/ЕУ на Европскиот парламент и на Советот, и за укинување на регулативите (ЕЗ) бр. 552/2004 и (ЕЗ) бр. 216/2008 на Европскиот парламент и на Советот и Регулативата (ЕЕЗ) бр. 3922/91([[1]](#footnote-1)) на Советот, и особено член 17(1), точката (ж) од истата,

Со оглед на тоа што:

1. Согласно член 76(3) од Регулативата (ЕУ) бр. 2018/1139, Агенција на Европската Унија за безбедност во воздухопловството („Агенцијата“) издава спецификации за издавање на уверениja („CS“) и ги ажурира редовно за обезбеди дека CS остануваат погодни за намената што ја имаат. Сепак, воздухоплов за чиј проект веќе е издадено уверение, не се бара да е во согласност со ажурираната верзија на CS кога се произведува или додека е во употреба. Затоа, со цел да се поддржи континуирана пловидбеност и подобрување на безбедноста, потребно е воведување на усогласеност на таквите воздухоплови со дополнителни услови за пловидбеност што не биле вклучени во првичните CS за време на издавањето на уверението за проект. Таквите дополнителни услови за пловидбеност се утврдени во Регулативата (ЕУ) 2015/640([[2]](#footnote-2)) на Комисијата.
2. Регулативата за спроведување (ЕУ) 2019/133([[3]](#footnote-3)) на Комисијата во точка 26.60 од Анекс I кон Регулативата (ЕУ) 2015/640 воведе дополнителни услови за пловидбеност за динамичните услови на седиштата на патниците и кабинскиот екипаж во новите големи воздухоплови произведени врз основа на проект за кој Агенцијата веќе има издадено уверение. Големи воздухоплови за кои за прв пат им е издадено поединечно уверение за пловидбеност на или пред 18 февруари 2021 година мора да се усогласат со точка 26.60. Поради доцнење во производството на авионите предизвикано од пандемијата од COVID-19, некои авиони, за кои било планирано да им се издаде уверение за пловидбеност пред 18 февруари 2021 година, истото ќе им биде издадено по тој датум. За да се избегне дополнително оптоварување врз индустријата поради потребата да се приспособат седиштата во тие авиони на динамичните услови, авионите чие производство е одложено поради пандемијата од COVID-19 треба да бидат ослободени од барањата за усогласување со точката 26.60.
3. Поради оваа причина, датумот на издавање на првото поединечно уверение за пловидбеност од точка 26.60 од Анекс I кон Регулативата (ЕУ) 2015/640, кој моментално е утврден за 18 февруари 2021 година, треба да се усогласи со датумот на примена на листата на модели на авиони кои не се предмет на одредени одредби од Анекс I кон Регулативата (ЕУ) 2015/640 утврден во Додаток I од Регулативата за спроведување (ЕУ) 2020/1159([[4]](#footnote-4)) на Комисијата, односно 26 февруари 2021 година. Со оглед на тоа што временската разлика е минимална, нема да има значително влијание врз безбедноста на воздушниот сообраќај. Затоа, Регулативата (ЕУ) 2015/640 треба соодветно да се измени.
4. Регулативата за спроведување (ЕУ) 2020/1159 воведе нови услови за застарените воздухоплови. Особено, точка 26.334 од Анекс I кон Регулативата (ЕУ) 2015/640 имплицира дека сите иматели на дополнителни уверенија за тип издадени пред 1 септември 2003 година мора да собираат податоци за толеранција на оштетување, без оглед на тоа дали операторите навистина ги бараат овие податоци. За да се обезбеди пропорционално оптоварување на индустријата, замислата од секогаш беше овие податоци да се собираат само доколку тоа се бара од операторите и само на нивно барање. Поради тоа Регулативата (ЕУ) 2015/640 треба соодветно да се исправи.
5. Мерките предвидени со оваа регулатива се однесуваат на измените и дополнувањата воведени со Регулативата за спроведување (ЕУ) 2020/1159 што се применуваат од 26 февруари 2021 година. Поради доследност, и оваа регулатива треба да се применува од 26 февруари.
6. Мерките предвидени со оваа регулатива се во согласност со мислењето на Комитетот формиран со член 127 од Регулативата (ЕУ) бр. 2018/1139,

ЈА ДОНЕСЕ ОВАА РЕГУЛАТИВА:

*Член 1*

Анекс I кон Регулативата (ЕУ) 2015/640 се изменува и дополнува во согласност со Анекс I кон оваа регулатива.

*Член 2*

Анекс I кон Регулативата (ЕУ) 2015/640 се коригира во согласност со Анекс II кон оваа регулатива.

*Член 3*

Оваа регулатива влегува во сила на дваесеттиот ден од денот на нејзиното објавување *во Службениот весник на Европската Унија*.

Се применува од 26 февруари 2021 година, освен точката (1) од Анекс I, што се применува од 16 февруари 2021 година.

Оваа регулатива е целосно обврзувачка и директно применлива во сите земји–членки.

Брисел, 28 јануари 2021 година.

 *За Комисијата*

 *Претседател*

 Урсула Фон Дер Лајен

\_\_\_\_\_\_\_\_\_\_\_

*АНЕКС I*

Анекс I кон Регулативата (ЕУ) 2015/640 се изменува и дополнува како што следува:

1. Точката 26.60 се заменува со следново:

„**26.60 Принудно слетување – динамични услови**

Операторите на големи авиони кои се користат во комерцијален воздушен превоз на патници, со уверение за тип издадено на или после 1 јануари 1958 година, и за кои поединечното уверение за пловидбеност за прв пат е издадено на или после 26 февруари 2021 година, за секој проект за тип на седиште за кое постои одобрение да се седи во него за време на возење по земја, полетување или слетување докажуваат дека лицето во седиштето е заштитено кога е изложено на оптоварувања кои се јавуваат во услови на принудно слетување. Докажувањето се врши на еден од следните начини:

(а) со успешно завршени динамички испитувања;

(б) со анализа со која, врз основа на динамичките испитувања на сличен тип на проект на седишта, се докажува дека нивото на безбедност е еквивалентно.

Обврската која е утврдена во првиот став не се применува на следните седишта:

(а) на седиштата за екипажот на летање во пилотската кабина;

(б) на седиштата во авиони со помал капацитет на патници кои се вклучени во операции на нередовен комерцијален воздушен превоз кој се врши на барање;

(в) на седиштата во модел на авион наведен во Табела А.1 од Додаток 1 и носи сериски број на производителот кој е наведен во Табелата.“;

1. Додаток 1 се заменува со следново:

*„Додаток 1.*

**Листа на модели на авиони кои не се предмет на одредбите од Анекс I (Дел-26)**

*Табела А.1.*

|  |  |  |  |  |
| --- | --- | --- | --- | --- |
| Имател на уверение за тип | Тип | Модели | Сериски број на производителот | Одредби утврдени во Анекс I (Дел-26) , кој НЕ се применуваат |
| The Boeing Company | 707 | Сите |  | 26.301 до 26.334 |
| The Boeing Company | 720 | Сите |  | 26.301 до 26.334 |
| The Boeing Company | DC-10 | DC-10-10DC-10-30DC-10-30F | Сите | 26.301 до 26.334 |
| The Boeing Company | DC-8 | Сите |  | 26.301 до 26.334 |
| The Boeing Company | DC-9 | DC-9-11, DC-9-12, DC-9-13, DC-9-14, DC-9-15, DC-9-15F, DC-9-21, DC-9-31, DC-9-32, DC-9-32 (VC-9C), DC-9-32F, DC-9-32F (C-9A, C-9B), DC-9-33F, DC-9-34, DC-9-34F, DC-9-41, DC-9-51 | Сите | 26.301 до 26.334 |
| The Boeing Company | MD-90 | MD-90-30 | Сите | 26.301 до 26.334 |
| FOKKER SERVICES B.V. | F27 | Ознака 100, 200, 300, 400, 500, 600, 700 | Сите | 26.301 до 26.334 |
| FOKKER SERVICES B.V. | F28 | Ознака 1000, 1000C, 2000, 3000, 3000C, 3000R, 3000RC, 4000 | Сите | 26.301 до 26.334 |
| GULFSTREAM AEROSPACE CORP. | G-159 | G-159 (Gulfstream I) | Сите | 26.301 до 26.334 |
| GULFSTREAM AEROSPACE CORP. | G-II\_III\_IV\_V | G-1159A (GIII)G-1159B (GIIB)G-1159 (GII) | Сите | 26.301 до 26.334 |
| KELOWNA FLIGHTCRAFT LTD. | CONVAIR 340/440 | 440 | Сите | 26.301 до 26.334 |
| LEARJET INC. | Learjet 24/25/31/36/35/55/60 | 24,24 A,24B,24B-A,24D, 24D-A,24F,24F-A,25,25B,25C,25D,25F | Сите | 26.301 до 26.334 |
| LOCKHEED MARTIN CORPORATION | 1329 | Сите |  | 26.301 до 26.334 |
| LOCKHEED MARTIN CORPORATION | 188 | Сите |  | 26.301 до 26.334 |
| LOCKHEED MARTIN CORPORATION | 382 | 382, 382B, 382E, 382F, 382G | Сите | 26.301 до 26.334 |
| LOCKHEED MARTIN CORPORATION | L-1011 | Сите |  | 26.301 до 26.334 |
| PT. DIRGANTARA INDONESIA | CN-235 | Сите |  | 26.301 до 26.334 |
| SABRELINER CORPORATION | NA-265 | NA-265-65 | Сите | 26.301 до 26.334 |
| VIKING AIR LIMITED | SD3 | SD3-30SherpaSD3 Sherpa | Сите | 26.301 до 26.334 |
| VIKING AIR LIMITED | DHC-7 | Сите |  | 26.301 до 26.334 |
| VIKING AIR LIMITED | CL-215 | CL-215-6B11 | Сите | 26.301 до 26.334 |
| TUPOLEV PUBLIC STOCK COMPANY | TU-204 | 204-120CE | Сите | 26.301 до 26.334 |
| AIRBUS | серии A320 | A320-251N, A320-271N | 10033, 10242, 10281 и 10360 | 26.60 |
| AIRBUS | серии A321 | A321-271NX, A321-251NX | 10071, 10257, 10371 и 10391 | 26.60 |
| AIRBUS | серии A330 | A330-243, A330-941 | 1844, 1861, 1956, 1978, 1982, 1984, 1987, 1989, 1998, 2007, 2008, 2011 и 2012 | 26.60 |
| ATR-GIE Avions de Transport Regional | серии ATR 72  | ATR72-212 A | 1565,1598, 1620, 1629, 1632, 1637, 1640, 1642,1649,1657, 1660, 1661 | 26.60 |
| The Boeing Company | серии 737 | 737-8 и 737-9 | 43299, 43304, 43305, 43310, 43321, 43322, 43332, 43334, 43344, 43348, 43391, 43579, 43797, 43798 43799, 43917, 43918, 43919, 43921, 43925, 43927, 43928, 43957, 43973, 43974, 43975, 43976, 44867, 44868, 44873, 60009, 60010, 60040, 60042, 60056, 60057, 60058, 60059, 60060, 60061, 60063, 60064, 60065, 60066, 60068, 60194, 60195, 60389, 60434, 60444, 60455, 61857, 61859, 61862, 61864, 62451, 62452, 62453, 62454, 62533, 63358, 63359, 63360, 64610, 64611, 64612, 62613, 64614, 65899, 66147, 66148, 66150 | 26.60“ |

*АНЕКС II*

Во точката 26.334 од Анекс I, точките (а) и (б) се заменува со следново:

„(а) На барање на операторот од кого се бара да биде во согласност со точката 26.370(а)(ii) имателот на одобрение за промена издадено пред 1 септември 2003 година:

1. врши проценка на толеранцијата на оштетување за промени и објавени поправки идентификувани во согласност со став (а)(i) од точката 26.332 и став (a)(iii) од точката 26.332;
2. воспоставува и ја документира поврзаната проверка на толеранција на оштетување, доколку тоа не е направено претходно.

(б) Имателот на одобрението за промена ги доставува податоците за толеранција на оштетување добиени од проценката на толеранцијата на оштетување извршена во согласност со став (а)(i) до Агенцијата:

1. во рок од 24 месеци од приемот на барањето, за барања кои се добиени пред 26 февруари 2023 година, за одобрување; или
2. пред 26 февруари 2025 година, или во рок од 12 месеци од прием на барање, зависно што е подоцна, за барања добиени на или по 26 февруари 2023 година, за одобрување.“

---------

1. () Сл. весник. L 212, 22.8.2018 година, стр. 1. [↑](#footnote-ref-1)
2. () Регулатива (ЕУ) бр. 2015/640 на Комисијата од 23 април 2015 година за дополнителни спецификации во однос на пловидбеноста за одреден вид на операции и за изменување на Регулативата (ЕУ) бр. 965/2012 (Сл. весник. L 106, 24.4.2015 година, стр. 18). [↑](#footnote-ref-2)
3. () Регулатива за спроведување (ЕУ) бр. 2019/133 на Комисијата од 28 јануари 2019 година, со која се изменува и дополнува Регулатива (ЕУ) бр. 2015/640, во врска со воведувањето на нови дополнителни спецификации за пловидбеност (Сл. весник. L 25, 29.1.2019 година, стр. 14). [↑](#footnote-ref-3)
4. () Регулатива за спроведување (ЕУ) бр. 2020/1159 на Комисијата од 5 август 2020 година за изменување и дополнување на Регулативата (ЕУ) бр. 1321/2014 и (ЕУ) бр. 2015/640 во однос на воведувањето на нови дополнителни услови за пловидбеност (Сл. весник. L 257, 6.8.2020 година, стр. 14). [↑](#footnote-ref-4)